**10.02.2025**

**ЈАВЕН ПОВИК ЗА ОБЕЗБЕДУВАЊЕ УСЛУГИ**

**Барање за обезбедување услуги – 2 фасцилитатори работилница за презентација на мерки и можности за претприемништво и вработување**

Институтот „Пулсот на Демократијата“, во соработка со Институтот за владеење на правото – Скопје, објавува јавен повик за ангажирање на 2 фасцилитатори или водители на настанот **работилница за презентација на мерки и можности за претприемништво и вработување** во рамките на главниот проект: **„Коалиција млади – Поддршка за локален бизнис“**, кој е дел од програмата „ЕУ поддршка за Граѓанскиот ресурсен центар – фаза 2“.

Програмата ја спроведуваат Националната фондација за развој на граѓанско општество – Граѓански ресурсен центар, Македонскиот центар за меѓународна соработка (МЦМС), Медиа плус – Штип и Асоцијацијата за демократски иницијативи (АДИ) – Гостивар, со финансиска поддршка од Европската Унија.

Експертот ќе биде задолжен за презентирање на краток осврт за можностите за вработување – познавач на темите и областите на презентација, неутрално лице кое ќе ги фацилитира презентациите, дебатата и ќе извлече солидни заклучоци и препораки од работилницата. Оваа работилница исто така ќе придонесе и за поголема размена на искуства со компании кои веќе се корисници на истите, можностите за прилагодување и олеснување на пристапот на младите кон поголемо искористување на истите. Оваа обука ќе ја постигне и целта за вмрежување и размена на искуства помеѓу учесниците.

Предвидените активности кои се предмет на овој повик започнуваат при крајот на месец фебруари или почетокот на месец март 2025 година, односно потпишување на договорот за ангажман со избраните фасцилитатори со еднодевен ангажман и утврдена агенда за колј навремено ќе бидаат информикрани.

Евалуацијата ќе се изврши според принципот „најдобра понудена вредност (квалитет) за дадена цена“.

**Квалификации:**

* Високо образование од областа на општествени, правни или еконосмки науки (политички, правни, социолошки, економски и сл.);
* Одлични аналитички, комуникациски и организациски вештини.
* Познавање на најмалку македонскиот и англискиот јазик. Познавање на албанскиот јазик ќе се смета како предност.

 **Документација:**

* Кратка биографија (CV) и листа на референци, поврзано со барањата на овој повик;
* Финансиска понуда (дневен експертски ангажман).

**Начин на доставување:**

Понудата се доставува по е-пошта на: **pulsedemos@outlook.com**, со наслов:
**„Коалиција млади – Поддршка за локален бизнис“**.

**Краен рок:**

Понудите треба да се достават најдоцна до 17.02.2024 година **, до 16:00 часот.**

**Напомена:**
Понудите доставени по рокот или без потребната документација нема да бидат разгледани.